b"\n_START_ARTICLE_\nAudiojoc\n_START_PARAGRAPH_\nUn audiojoc \xc3\xa9s un joc electr\xc3\xb2nic que es practica en un aparell tal com un ordinador personal. \xc3\x89s similar a un videojoc excepte que l'\xc3\xbanic sistema de realimentaci\xc3\xb3 \xc3\xa9s auditiu en lloc de visual. Els audiojocs originalment van comen\xc3\xa7ar com a jocs accessibles per als cecs i van ser desenvolupats principalment per programadors aficionats i amb discapacitat visual. Per\xc3\xb2 l'inter\xc3\xa8s pels audiojocs va en augment per part d'artistes del so, investigadors d'accessibilitat als jocs, desenvolupadors de jocs per a dispositius m\xc3\xb2bils i jugadors de v\xc3\xaddeo. La majoria dels audiojocs funcionen en ordinadors personals, encara que existeixen alguns audiojocs per a dispositius port\xc3\xa0tils i consoles de videojocs. Els audiojocs comprenen la mateixa varietat de g\xc3\xa8neres que els videojocs com ara videojocs d'aventures, de curses, etc."